recursal/SuperWikiNEXT-32B huggingface dataset:
**מדלנה** (במקור: **Madeline**) הוא ספר ילדים נודע מאת לודוויג במלמנס, אשר בהשראתו נכתבו ספרי המשך והופקו סרטים וסדרת הנפשה - מדלן.

עלילה
-----

הסיפור מתרחש בפריז, עיר-הבירה של צרפת. בבית זה התגוררו אישה העונה לשם קלבל וחבורת ילדות אשר נוהגות להיות יחדיו בדרך קבע. כאשר ילדות אלו אכלו, צחצחו שיניים והלכו לישון הן תמיד עשו כן בשורות ישרות. רק שמה של אחת הילדות צוין בסיפור: גיבורת הסיפור, הילדה מדלנה. ילדה זו, חרף העובדה שהייתה הקטנה ביותר מבין הילדות, הייתה אמיצה מהן משמעותית (עכברים ונמרים לא הבהילו אותה). בנוסף ימים קרים היו חביבים עליה והיא הצטיינה בלעורר פחד ובלבול אצל קלבל. באחד הלילות מדלנה פרצה בבכי עקב דלקת תוספתן פתאומית. מדלנה אושפזה בבית-חולים ועוררה עצב אצל קלבל ושאר הילדות. אולם השהות בבית החולים לא הייתה עבורה דבר נוראי כלל והיא אפילו זכתה לפינוקים נחמדים. לא תואר מה נעשה לה בניתוח אבל מדלנה הציגה בפני הילדות (שבאו יחד עם קלבל לבקרה) בגאווה, את הצלקת שבבטנה. לקראת סוף הסיפור, בפעם השנייה במהלכו, הוצגה הסיטואציה שקלבל הדליקה מנורה בלילה כי משהו שלילי קרה לפתע (בפעם הקודמת כאשר מדלנה חלתה). הסתבר שהילדות קינאו מאוד במדלנה ופרצו כולן בבכי. קלבל ידעה כי זה עניין של מה בכך ותו לא והילדות שכחו במהרה מקנאתן.

קישורים חיצוניים
----------------

* הספר "מדלנה", באתר "סימניה"
**פרנטרי גלי** (אנגלית: Frentree Gully) הוא פרוור של מלבורן, אוסטרליה במדינת ויקטוריה. הפרוור ממוקם במורדות רכס הדנדנונג.

סביבה
-----

מאפייני הסביבה הטבעית של הפרוור הם חלקים מהפארק הלאומי של רכס הדנדנונג, אשר מהווים תפאורת רקע, במיוחד עבור חלקו הכפרי של הפרוור. חלקים חשובים בפארק זה כוללים "גבעת עץ אחד", שביל קוקודה - שביל זיכרון לזכר שביל קוקודה במלחמת העולם השנייה. המקום מהווה גם אתר לפיקניקים ופעילות ספורטיבית.

היסטוריה
--------

פרנטרי גלי, בתחילה נקרא פרן פרנטרי גלי, על שם הערוץ העובר מ"גבעת עץ אחד" אל עיירת פרנטרי גלי עילית. הנוף הציורי ושופע צמחייה החל למשוך מבקרים עוד בשנות 1870. בשנת 1882 הערוץ הותר לשימוש ציבורי. החל משנת 1880 העיירה גדלה, חנויות הוקמו, בתי מלון, כנסיות ובית ספר. עם הגעת קו הרכבת (המשך של קו לאחד מפרבווי מלבורן - רינגווד) בשנת 1889, האזור הפך נגיע יותר למבקרים.
בתחילה הקו הסתיים בפרנטרי גלי עילית, עם קו צר המגיע לגמברוק ב-1900. מחוז פרנטרי גלי הוכרז בשנת 1889. משרדי המחוז הישנים, בפרנטרי גלי, שוחזרו וכעת מאכלסים את שירות הבריאות הקהילתי. בעבר שימשו המבנים גם כספרייה. 

המבלסייד הומסטד, בדרך אוליבבנק, הוא אתר הבסיס של אגודת נוקס. האתר נבנה בשנות 1890 ומהווה מוזיאון מקומי. המוזיאון מציג אוסף מרשים של מסמכים היסטוריים ותמונות משנות 1800.
ריהוט, מכשור וציוד חקלאי מקורי המשקף את חיי החלוציות ופיתוח של האזור. המלסייד פתוח כל יום ראשון מ-1 בצהריים ועד 4 אחר הצהריים. 

בתחילת שנות 1900, 180 האקרים של פארק קנט שימשו למרעה, חקלאות, גידול שיבולת שועל ושמירת משק חי.

קהילה
-----

בפרוור ישנה ספרייה קהילתית ומרכז קהילתי, בה נערכים פסטיבלים בחודש מרץ כל שנה.
בפרוור ישנם גם שני פאבים, בבורווד ואזור קניות בשם מאונטיין גייט. 
כמו כן גם כפר גמלאים בשם אמארו.

מרכול קהילתי ממוקם ברחוב אלפין 18, הוקם על ידי מרכז חלומות בייסייד כדי לספק מצרכים למוגבלי תנועה בקהילה במחירים סבירים. שירות זה זמין לכולם ולא רק לבעלי מגבלות בריאותיות. הארגון פועל ללא מטרות רווח.

ספורט
-----

הפעילות ספורטיבית בפרוור היא קריקט, נטבול, כדורסל, פוטבול, בייסבול, טניס, שחייה, טניס שולחן, כדורת דשא והתעמלות קרקע.

קבוצות קהילתיות
---------------

הקבוצות הקהילתיות בפרוור הן הצופים, רוטרי ומועדון פרובס.

חינוך
-----

בתי הספר כוללים (בית הספר השני פרנטרי גלי (7-12), נסגר ב-2007), קולג' סט. ג'וזף (בנים קתוליים, 7-12), ושבעה בתי ספר כולל ווטלוויו, פרנטרי גלי צפון, פארק קנט, סט. ג'ון הבפטיסט ופירהילס.

תחבורה
------

בפרוור ישנה תחנת רכבת הממוקם ברחוב סטיישן, ליד מתחם הקניות. שירות אוטובוסים גם כן פועל.

קישורים חיצוניים
----------------

ויקישיתוף מדיה וקבצים בנושא **פרנטרי גלי** בוויקישיתוף
* ספריית פרנטרי גלי
פירוש נוסף ערך זה עוסק במכשיר עינויים. אם התכוונתם ללהקת הבי מטאל, ראו איירון מיידן.
בתולת הברזל ומבחר מכשירי עינויים
**בתולת הברזל**, המכונה גם "**בתולת נירנברג**", היא ארון ברזל הבנוי כדי לשמש לעינוי ולהריגה של אדם על ידי דקירת גופו בעצמים חדים (כגון סכינים, יתדות או מסמרים). הקורבן נאלץ להישאר עומד, מדמם קשות, מוחלש באיטיות ולבסוף מת משילוב של הלם ואיבוד דם או מחנק.

המתקן, שנבנה במאה ה-19 בנירנברג, נבנה לפי הבנה שגויה של מתקן מימי הביניים הנקרא "Schandmantel" ("מעטה קלון"), שהיה עשוי מעץ ופח ללא מסמרים ואשר נועד לעוטי קלון. מעטה הקלון לא הזיק לגוף, והשתמשו בו לענישה עבור מסיגי גבול או זונות, שנאלצו ללבוש אותו בציבור לזמן מסוים.

מאפיינים פיזיים
---------------

בתולת הברזל של נירנברג הייתה אנתרופומורפית. בחזית חלקה העליון גולפו פנים שקרוב לוודאי עוצבו על פי דמותה של מריה הקדושה.[דרוש מקור] גובה המתקן היה כ-2.1 מטר ורוחבו 0.9 מטר. בתולת הברזל צוידה בשתי דלתות שבצדן הפנימי עשרות יתדות חדות שניתן לשנות את מיקומן. היתדות מוקמו כך שישפדו את הקורבן עם סגירת הדלתות מבלי לפגוע באיברים החיוניים, וישאירו אותו חי ובמצב עמידה.

הנידון למוות הוחזק במרחב מצומצם מאוד כדי להעצים את דרגת הסבל שלו על ידי הבאתו למצב קלסטרופובי. התנועה הייתה כמעט בלתי אפשרית, וכאשר הקורבן נחלש ולא יכול עוד לשאת את משקל גופו, היו היתדות נשארות במקומן ופוצעות את גופו אף יותר.

לא ניתן היה לפתוח את שתי דלתות המתקן בה בעת. כך לא ניתנה לקורבן אפשרות להימלט בעת בדיקה או חקירה.

שימוש ידוע
----------

לא ידוע על בתולת ברזל שנבנתה ושימשה לעינויים.

בתולת הברזל שבמצודת נירנברג נהרסה במתקפה אווירית ב-1944 סמוך לנירנברג, גרמניה.

בתולת ברזל נמצאה בעיראק סמוך למשרדי התאחדות הכדורגל העיראקית, שבו שכן משרד של עודאי חוסיין. חברים בנבחרת האולימפית העיראקית טענו שהמתקן היה בשימוש בעת שלטון סדאם והופעל נגד אלו שהסתכסכו עם עודאי.

ראו גם
------

* שור הפליז
* שיפוד

לקריאה נוספת
------------

* שילד, וולפגאנג (2000). Die eiserne Jungfrau.
* יורגן שפלר. Zeitenblicke. Der Folterstuhl - Metamorphosen eines Museumsobjektes. נדלה ב-25 בינואר 2006.
* Mondzauberin. Vortrag von Klaus Graf: Mordgeschichten und Hexenerinnerungen. נדלה ב-25 בינואר 2006.

קישורים חיצוניים
----------------

ויקישיתוף מדיה וקבצים בנושא **בתולת הברזל** בוויקישיתוף

הערות שוליים
------------

1. ↑  Aparisim Ghosh, Iron Maiden Found in Uday's Hussein's Playground, (2003), TIME.com
רייצ'ל מדאו, 2008
**רייצ'ל אן מדאו** (באנגלית: **Rachel Anne Maddow**; נולדה ב-1 באפריל 1973) היא מנחת טלוויזיה, פרשנית פוליטית וסופרת אמריקאית, המנחה תוכנית יומית ברשת MSNBC. היא גם בעלת תוכנית רדיו בתחנת "Air America Radio". מדאו היא הלסבית המוצהרת הראשונה להנחות תוכנית מרכזית בשעת פריים-טיים בטלוויזיה בארצות הברית. מדאו ידועה בדעותיה הליברליות.

ביוגרפיה
--------

מדאו נולדה בקסטרו ואלי שבקליפורניה, הנמצאת באזור מפרץ סן פרנסיסקו, סמוך לעיר אוקלנד, למשפחה קתולית. היא בעלת צד יהודי - סבה מצד אביה היה מהגר יהודי ממזרח אירופה, בעוד שסבתה הייתה ממוצא הולנדי. אימה היא ממוצא אנגלי ואירי. היא למדה לתואר ראשון במדיניות ציבורית באוניברסיטת סטנפורד וסיימה אותו ב-1994. לאחר מכן זכתה למלגת רודז היוקרתית והחלה ללמוד ב"לינקולן קולג'" שבאוניברסיטת אוקספורד כעבור שנה. דבר זה הפך אותה ללסבית המוצהרת הראשונה לזכות במלגה בינלאומית כזאת. שם סיימה עם דוקטורט בפילוסופיה פוליטית בשנת 2001. לאחר מכן המשיכה לקריירת רדיו במסצ'וסטס.

קריירה טלוויזיונית
------------------

ביוני 2005, הפכה לחברת פאנל בתוכנית "Tucker" שהוגשה על ידי טאקר קרלסון בערוץ MSNBC, ושימשה כפרשנית בערוץ CNN וככתבת למגזין להט"בי. לאחר מכן שימשה כמנחה מחליפה למספר תוכניות ברשת.

### The Rachel Maddow Show

באוגוסט 2008 הודיע הערוץ MSNBC כי מדאו תקבל תוכנית משלה, "The Rachel Maddow Show", אשר תחליף את התוכנית "Verdict with Dan Abrams", בשעה 21:00 בערב. התוכנית זכתה לשבחים ממבקרים והייתה מספר פעמים לתוכנית הנצפית ביותר בערוץ. חודש לאחר תחילת שידורה הכפילה התוכנית את מספר צופי הערוץ בשעת שידורה. הנחייתה את התוכנית הפכה אותה ללסבית הראשונה המנחה תוכנית בשעת פריים טיים בארצות הברית.

במחצית חודש מאי 2017, בעיצומן של המחלוקות הסובבות את תקופת נשיאותו של הנשיא טראמפ, MSNBC הפכה לערוץ החדשות הנצפה ביותר בארצות הברית, יותר מאשר CNN ו-Fox News. לשבוע המתחיל ב-15 במאי 2017 תוכניתה של רייצ'ל מדאו הייתה, לראשונה בתולדותיה, תוכנית הטלוויזיה הנצפית ביותר בשידורי הכבלים בארצות הברית, שאיננה תוכנית ספורט.

היא מתגוררת במנהטן וכן מחזיקה בית במערב מסצ'וסטס יחד עם בת זוגה, אותה הכירה בשנת 1999.

קישורים חיצוניים
----------------

ויקישיתוף מדיה וקבצים בנושא **רייצ'ל מדאו** בוויקישיתוף
* 

* אתר האינטרנט הרשמי של רייצ'ל מדאו (באנגלית)
* רייצ'ל מדאו, ברשת החברתית פייסבוק

* רייצ'ל מדאו, ברשת החברתית אקס (טוויטר)

* רייצ'ל מדאו, ברשת החברתית אינסטגרם

* רייצ'ל מדאו, ברשת החברתית Goodreads

* רייצ'ל מדאו, במסד הנתונים הקולנועיים IMDb (באנגלית)

* רייצ'ל מדאו, באתר AllMovie (באנגלית)

* רייצ'ל מדאו, במסד הנתונים הקולנועיים KinoPoisk (ברוסית)

* רייצ'ל מדאו, באתר MusicBrainz (באנגלית)
* התוכנית של רייצ'ל מדאו בערוץ MSNBC
* רייצ'ל מדאו, באתר אנציקלופדיה בריטניקה (באנגלית)

הערות שוליים
------------

1. ↑  Congrats to Rachel Maddow, September 8, 2008
2. ↑  Olbermann welcomes Rachel Maddow to msnbc
3. ↑  Joe Otterson, MSNBC Reaches No. 1 for First Time in Weekly Primetime Ratings, Fox News Drops to Third. Variety, May 22, 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007334559905171
* BIBSYS: 1581514964730
* GND: 1022390589
* ISNI: 0000 0000 5445 6127
* LCCN: nr2002008919
* MusicBrainz: 0d6ee1e8-0ba2-4585-b056-f52552ee1922
* NLK: KAC201909800
* NSK: 000763502
* RERO: 02-A022401661
* SUDOC: 164790527
* VIAF: 4863542
* WorldCat: lccn-nr2002008919

 |
**מדריך לתלמוד, מושגי יסוד והגדרות** הוא לקסיקון של התלמוד מאת הרב עדין אבן ישראל. ראה אור לראשונה בשנת 1984 בהוצאת כתר בירושלים. לספר קדם ספרו "תלמוד לכל" העוסק באותם נושאים.

פרקים
-----

חלק ראשון - היסטוריה
כולל פרק היסטורי כללי של תולדות עם ישראל בעת העתיקה ובמיוחד תקופת התלמוד, מתאר את חיי היומיום, את ההתיישבות היהודית בארץ ישראל ובבבל במשך התקופה, ואת דורות התנאים והאמוראים. שטיינזלץ מסביר כי הבנת הרקע ההיסטורי של התקופה מעמיק את ההבנה של סוגיות התלמוד, ובחלק מהן הוא אף חיוני להבנתן.

חלק שני - פרקי התלמוד
מסביר בפרוטרוט מהן המסכתות במשנה ובתלמוד ואת מבנהו של דף הגמרא. מבנה הדף בימינו, אשר רובו כולל את המקור התלמודי ואת פירושיהם של רש"י, התוספות ופרשנים נוספים. נקבע על פי טעמם של הדפסים שהכינו את בדפוס שונצינו בוונציה בשנת 1520, ומאז נעשה בו שימוש ברוב דפוסי התלמוד, עם שינויים קלים מהוצאה להוצאה; האהודה ביניהן היא הוצאת האלמנה והאחים ראם.

חלק שלישי - לשון
דן בלשון התלמוד, שנלמד ונכתב "בשפה בלולה ארמית-עברית". שטיינזלץ מסביר את אוצר המילים הבסיסי של התלמוד, ואת שורשי הפועל ושם העצם הנפוצים. אל פרק זה נספח מילון מקוצר למילות יסוד של מילים עיקריות בארמית המובאות בתלמוד.

חלק רביעי - הדיון
עוסק בדיון התלמודי, ומציע "הדרכות ללימוד התלמוד", ו"הנחות ובעיות יסוד". שטיינזלץ סוקר את מונחי הדיון ואת המידות שהתורה נדרשת בהן. שטיינזלץ מסביר כי "התלמוד מושתת על מכלול של הנחות-יסוד ועל-פיהן אפשר להבין את משמעותם ועניינם של רוב הדיונים שבו". עקרונות היסוד של לימוד התלמוד על פי שטיינזלץ הם: האחד, היחס של הלומדים אל חכמי התלמוד וההנחה שהוא עוסק בעקרונות היסוד החשובים והמקודשים של אורח החיים היהודי; השני, הניסוח הבהיר והשלם של כל סוגיה ובעיה, ודיוק ההוכחה; והשלישי, הניסיון המפרך לקרב בין דעות שמלכתחילה הן רחוקות או חלוקות. המאפיינים של דברי האמוראים, לדעת שטיינזלץ, הם: מחויבות למקורות המידע שמהווים בדרך כלל גם אסמכתות, מקוריות של האמירה מבלי חזרה על דברי אמורא אחר, ועקביות "שלא תהא סתירה בשיטתו-שלו מעניין לעניין", וכמו כן, תשומת לב והתאמה לכלל השיטות האחרות, המכונות "לכל הדעות".

חלק חמישי - הלכה
כולל מונחים ומושגים בהלכה, שראשיתם רובם ככולם מתוך הדיון התלמודי.

נספחים
------

* מידות ושיעורים בהלכה.
* לוח אותיות של כתב רש"י.
* לקט ראשי תיבות נפוצים בדף התלמודי, ובכלל זה אצל פרשני התלמוד, המובאים בדף.

כמו כן, נספחה אל הספר רשימה ביבליוגרפית של מקורות ומחקרים על לימוד התלמוד.

הערות שוליים
------------

1. ↑  עמ' 61.
2. ↑  עמ' 82.
3. ↑  עמ' 84.
**טיבור בנדק** (במקור **בנדיקט**, בהונגרית: **Benedek Tibor**; מישקולץ, 16 בספטמבר 1911 – בודפשט, 18 בספטמבר 1963), היה שחקן יהודי-הונגרי, מנחה קברט. בנו מיקלוש בנדק הוא שחקן גם הוא, נכדו טיבור בנדק (1972–2020), היה שלוש פעמים אלוף אולימפי בכדורמים.

ביוגרפיה
--------

קבר טיבור בנדק בבודפשט
טיבור בנדק נולד במשפחה יהודית. אביו עבד כסוכן נוסע מסחרי והתכוון שגם בנו יבחר בקריירה זו ולכן רשם אותו לבית הספר למסחר ברחוב קרטס בבודפשט, שם סיים טיבור בנדק את בחינות הבגרות שלו בשנת 1929. הוא החליט, בניגוד לרצון אביו, שהוא רוצה להיות שחקן ולכן המשיך את לימודיו למשחק ובשנת 1931 סיים את בית הספר הלאומי למשחק, שם היה תלמידו של ינה טרז'. האב קיבל את החלטת בנו, רק ביקש ממנו לשנות את שמו ואז טיבור אימץ את השם בנדק במקום בנדיקט (בנדק הוא הגרסה ההונגרית של בנדיקט=בנדיקטוס=ברוך). בין השנים 1931–1934 עבד כחבר להקה ב"תיאטרון ארשקאויוואר" (Érsekújvári Színház). לימים הופיע עם כמה להקות אזוריות ברחבי הונגריה ובשנת 1934 הפך לזמר ג'אז מאופר לשחור במועדון הלילה "אריזונה" בבודפשט. שם הכיר את אדוארד השמיני, מלך הממלכה המאוחדת שהיה אז הנסיך וויילס אדוארד, יורש העצר הזמין אותו ללונדון, אך בנדק לא קיבל את ההזמנה. בשנת 1938, כאשר החוקים אנטי-היהודיים נכנסו לתוקף (בתחילה החוק היהודי הראשון, אך במיוחד החוק היהודי השני) הוא נאלץ לעזוב את הבמה. לא ידוע כיצד עבר את השואה.

לאחר מלחמת העולם השנייה הפך לפקיד, אך משנת 1948 שוב היה שחקן. הוא שיחק לראשונה ב"וואריטה הקאמרי" ולאחר מכן בתיאטרון הקומדיה של בודפשט ומשנת 1951 בבמה העליזה, משנת 1956 בתיאטרון פטפי ובתיאטרון יוקאי, ומשנת 1960 עד מותו שוב בבמה העליזה. הוא קיבל בעיקר תפקידי אופי ומצא את ההצלחה האמיתית על בימת הקברט. תפקידו הבלתי נשכח ביותר הוא האזרח הקטן ובעל ההכרה, מר זַאצֶ'ק. כשחקן משכיל ורב-לשוני הוא היה גם מנחה קברט מצליח. בפחדו ממחלה, הוא סיים את חייו במו ידיו בגיל 52.

תפקידי במה
----------

* יון לוקה קאראג'אלה: המכתב האבוד – האזרח השיכור
* קלרה פהר: כתר הבריאה – פקיד
* אדמון רוסטאן: גוזל העיט – דיטריכשטיין
* אילף ופטרוב: 12 כיסאות – קבלן הלוויה
* פרנץ מולנר: אולימפיה – הנסיך אלברט

סרטיו
-----

* 2x2 לפעמים 5 (1954)
* דריסה (1955)
* אבא דולר (1956)
* הרפתקאת בגרולשטיין (1957)
* דני (1957)
* בית שקט (1957)
* ליל העין השחורה (1958)
* ההרפתקה האחרונה של דון חואן (1958)
* במעלה המדרון (1958)
* הגור (1959)
* הברגל לגן העדן (1959)
* אהבת יום חמישי (1959)
* האיש המתאים (1959)
* נסיעת מבחן (1960)
* מותר לדרוך על הדשא (1960)
* דרך צלחה, אוטובוס! (1960)
* אני עולה לשר (1961)

לקריאה נוספת
------------

* לקסיקון ביוגרפי הונגרי (בודפשט, 1967)
* הלקסיקון הקטן לתיאטרון (בודפשט, 1969)
* לקסיקון הונגרי לאמנות הבמה.
* ביוגרפיה של טיבור בנדק
* בעקבות הזמן האבוד
* רדיו מקוון הונגרי

קישורים חיצוניים
----------------

ויקישיתוף מדיה וקבצים בנושא **טיבור בנדק** בוויקישיתוף

* טיבור בנדק, במסד הנתונים הקולנועיים IMDb (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7919 8101
* VIAF: 121408574
* WorldCat (עם VIAF): 121408574

 |
איור המציג רושני בת מעלה אחת (באדום) לעומת 90 (בכחול) ו-360 מעלות (בירוק)
**מעלה** היא יחידת מידה למדידת גודל של זווית. במעגל יש 360 מעלות (מספר זה נקבע על פי שיטת הספירה הבבלית), כלומר מעלה אחת היא זווית שגודלה 1/360 של המעגל. סימנה של מעלה הוא °, ולכן ניתן לכתוב "זווית של 90°", במקום "זווית של 90 מעלות= רושני

המעלה נחלקת ל-60 דקות, כלומר **דקה** שווה לחלק ה-1/60 של מעלה. יחידה זו ידועה גם כ"דקת מעלה" או דקת קשת, וניתן לחלק אותה, אנלוגית לזמן, ל-60 שניות קשת, כלומר **שנייה** שווה לחלק ה-1/60 של דקה, או לחלק ה-1/3600 של המעלה.

הסימון הפורמלי לדקה הוא בעזרת התו prime (′, בעברית נקרא "תג"), המופיע מצד ימין של המספר. לדוגמה, 15 דקות ייכתבו כך - 15′. באופן דומה מסומנת שנייה על ידי התו double prime (″, בעברית נקרא "תגיים"). לדוגמה 25 שניות ייכתבו כך - 25″. לעיתים קרובות משתמשים באפוסטרוף ובמירכאות כתחליפים בגלל זמינותם במקלדת, אף שתווים אלה מופיעים בעברית משמאל למספר ולא מימין לו.

כדור הארץ מסתובב סביב צירו דרך הקטבים 15 דקות של קשת בכל דקה אחת של זמן. דקת קשת אחת של כדור הארץ בקו המשווה היא בערך מיל ימי אחד.

יחידות מידה נוספות למדידת גודל של זווית הן הגראד, הרדיאן והאלפית. יחידת הרדיאן אינה שרירותית כמו המעלה, ולכן היא מקובלת יותר במתמטיקה, ואילו האלפית משמשת בעיקר בטיווח.

מעלה שווה 180/π רדיאנים.

זוויות נפוצות בשימוש הן 360° שהן מעגל שלם, 180° - חצי מעגל, 90° - זווית ישרה, 45° - חצי זווית ישרה, 60° - כיוון שהקוסינוס שלה הוא 1/2, 30° משום שהסינוס שלה הוא 1/2.

ראו גם
------

* אורך גאוגרפי
* רוחב גאוגרפי
* ° סימן המעלה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מעלה** |
| ויקישיתוף תמונות ומדיה בוויקישיתוף: **מעלה (זווית)** |

* מעלה, באתר MathWorld (באנגלית)
**Web Services Description Language** (בראשי תיבות: **WSDL**) היא שפה להעברת מידע בין שרת ללקוח בנושא שירות מסוים.

עקרונות פעולה
-------------

המידע נועד לאפשר ללקוח לדעת מראש כיצד עליו לפנות לבקשת שירות וכמו כן כיצד יענה השירות לפניה זו. 

במסגרת שפה זו מועברים פרטי המידע הבאים: שם השירות, אופן מסירת הנתונים (מהלקוח לשרת) לצורך תיאור הבקשה, אופן קבלת הנתונים (מהשרת ללקוח) במענה לבקשה. 

השפה נועדה לאפשר לגורמים הנמצאים במקומות שונים (ולעיתים במערכות הפעלה שונות הפועלות על גבי מחשבים בארכיטקטורות שונות) להסתנכרן ביניהם בצורה מוסכמת ופשוטה.

טכנולוגיה
---------

השפה ופרוטוקול המשמשים לתיאור Web Services. השפה מורכבת משלושה אלמנטים עיקריים:
DTD, XSD, XMI

* **מנגנון Typing**: שימוש ב־XML Namespaces ופורמטים לתיאור סכמות (למשל XMI, ‏ XSD, ‏ DTD ).
* **מנגנון ההודעות**: WSDL תומך בפרוטוקול Request/Response, כאשר ההודעות המועברות מקושרות לפורטים (Ports) המכילים תיאור של אוסף הפעולות האפשריות של ה־Web Service.
* **מנגנון השיוך** (Binding): זהו מנגנון המשייך אוסף פעולות (פורטים) לאובייקטים המממשים בפועל את פעולות ה Web Service. כמו כן המנגנון מקשר את ה־WSDL ופרוטוקול תקשורת שעל גביו מתבצעים חילופי ההודעות (למשל SOAP).

ראו גם
------

* SOAP
**החלטה 952 של מועצת הביטחון של האו"ם** היא החלטה של מועצת הביטחון של האו"ם, שהתקבלה פה אחד ב-27 באוקטובר 1994, לאחר אישור מחדש של החלטה 696 (1991) וכל ההחלטות שהתקבלו לאחר מכן על אנגולה, דנה המועצה ביישום הפסקת אש במדינה והאריכה את המנדט של משימת האימות השנייה של האו"ם באנגולה (UNAVEM II) עד 8 בדצמבר 1994.

מועצת הביטחון פתחה באישור מחדש של חשיבות הסכמי השלום, כולל האקורדוס דה פז, באנגולה. המועצה הייתה מעודדת מההתקדמות שהושגה במהלך שיחות השלום בלוסקה, זמביה וכל עיכובים נוספים הם בלתי מתקבלים על הדעת. עדיין קיים חשש להמשך פעולות האיבה במדינה והשפעתן על האוכלוסייה, סיוע הומניטרי, שיחות השלום והמנדט של UNAVEM II. כל המדינות קיבלו תזכורת לקיים את אמברגו הנשק על האיחוד לעצמאות מוחלטת של אנגולה (ה-UNITA) בהתאם להחלטה 864 (1993).

לאחר הארכת המנדט של כוח המשימה UNAVEM II עד 8 בדצמבר 1994, אישרה המועצה להגביר את כוח שמירת השלום לרמה הקודמת של 350 משקיפים צבאיים ו-126 משקיפים משטרתיים עם צוות מקומי, לאחר ששמעה מהמזכיר כללי בוטרוס בוטרוס-גאלי כי הושגה הסכמה בסוגיה. כל הרחבה נוספת של נוכחות האו"ם באנגולה תהיה תלויה גם בדו"ח מהמזכיר הכללי. כל הצדדים נקראו לעמוד בהתחייבויות שנטלו על עצמם בלוסקה ולהקים ולכבד את הפסקת האש.

המשך פעולות האיבה הצבאיות הוגדר על ידי המועצה כהפרה של החלטות 922 (1994), 932 (1994) ו-945 (1994). במקביל, הביעה המועצה את צערה על הידרדרות המצב ההומניטרי, לרבות הנחת מוקשים אשר הפריעו למאמצים הומניטריים ודרשה להבטיח מעבר בטוח לאנשי הסיוע ההומניטריים מכל הצדדים. בנוסף נתבע שחרורם של עובדי הסיוע ההומניטרי שנעלמו ב-27 באוגוסט 1994, וכל הצדדים נקראו לשתף פעולה עם חקירת האו"ם בהקשר זה.

לבסוף, התבקש המזכ"ל לדווח למועצה על ההתפתחויות בלוסקה והמצב באנגולה.

הערות שוליים
------------

1. ↑  Kalley, Jacqueline Audrey; Schoeman, Elna; Andor, Lydia Eve (1999). *Southern African political history: a chronology of key political events from independence to mid-1997*. Greenwood Publishing Group. p. 72. ISBN 978-0-313-30247-3.
2. ↑  Barston, Richard Peter (2006). *Modern diplomacy*. Pearson Education. p. 289. ISBN 978-1-4058-1201-6.
**סמינר בית יעקב לבנות ע"ש הרב וולף בהנהלת הרב כהנא** (מכונה "**סמינר הרב כהנא**", או בקצרה "**כהנא**") הוא סמינר לבנות חרדיות, הכולל בית ספר תיכון וסמינר ללימודי הוראה ומקצועות נוספים בעיר בני ברק.

היסטוריה
--------

בשנות החמישים הוקם בבני ברק סמינר על ידי הרב יוסף אברהם וולף, בעידודו של החזון איש, על מנת לתת מענה לבנות שרצו חינוך חרדי.

בשנות ה-90, בעקבות גידול האוכלוסייה החרדית בבני ברק, החל גידול במספר הנרשמות לסמינר - שהיה היחיד באותה העת - דבר שייצר עומס רב. בעקבות כך, ובעידודו של הרב אהרן יהודה לייב שטיינמן, נפתחו שני סמינרים נוספים הנושאים גם הם את השם "סמינר בית יעקב לבנות ע"ש הרב וולף": סמינר הרב כהנא, וסמינר הרב מאיר. למרות שהם נושאים את שמו של סמינר הרב וולף הוותיק, הם מנוהלים עצמאית.

הסמינר כיום
-----------

מנהל הסמינר הוא הרב חנן אברהם כהנא, שעמד בראשו מיום היווסדו. הסמינר עבר מספר מקומות והיום כתובתו ברחוב אמרי ברוך בבני ברק. 

בסמינר מתחנכות כ-1000 בנות המשתייכות בעיקר לזרם הליטאי או הספרדי תורני.

מבנה הסמינר
-----------

ארבעה השנתונים הראשונים בסמינר - כיתות א עד ד, מיועדים לתמידות בגילאי התיכון. שני השנתונים הבאים, ה' ו', מיועדים ללימודי הוראה, גננות, תכנות ולימודים נוספים. 

התלבושת הנדרשת בסמינר היא תלבושת אחידה. בנוסף ישנו תקנון צניעות כשבעיקרו הוא מושתת על תקנון בית הדין 'משמר התורה'. התקנון כולל בין היתר את אורך החצאית והחלוצה, וכן את סוגי התכשיטים והאיפור המותרים. תקנון זה תקף למשך כל שעות היום, גם בעת שהתלמידות שוהות מחוץ לכותלי הסמינר.

קישורים חיצוניים
----------------

* סמינר כהנא נגד קופיקס: "קונים קפה, שמים מכסה ושותים ברחוב", באתר בחדרי חרדים, 9 בנובמבר 2015
**מה קרה לקרוקודיל** הוא ספר-ילדים מאת ע. הלל, שאויר על ידי אלונה פרנקל. הספר יצא לאור בשנת 1976, במסגרת "ספרית שפן הסופר" של הוצאת עם עובד. הסיפור הופיע גם ב"הספר הגדול של ע. הלל".

הספר מנוקד ועשיר באיורים, כך שילדים בראשית קריאה מסוגלים לקוראו, וניתן לספר אותו גם לילדים שטרם למדו לקרוא.

עלילה
-----

הסיפור, שכל-כולו בחרוזים, עוסק בקרוקודיל שחש כאב שיניים בשִנו האחרונה משמאל, ומגיע למרפאת קופת חולים סניף זמנהוף, שם מקבל את פניו האח חיים סבאח, המפנה אותו לרופא שיניים, 

"אבל מה -  
 קודם כל - 'תה צריך לחזור,  
לרדת למטה, לקצה הפרוזדור,  
שם, אצל הפקידה, תזמין לך תור!"
במרפאה המזכירה והלקוחות נחרדים ממראהו, אך האח חיים סבאח מרגיע את כולם. דוקטור שפיץ, רופא שיניים יקה, מסכים לקבל את הקרוקודיל, אך עקב חוסר ניסיונו בטיפול בשיני קרוקודילים, השן מסרבת לצאת. לבסוף האח חיים סבאח מצליח לעקור את השן, והאחות קושרת מטפחת סביב לסתו של הקרוקודיל, "נגד עין הרע וגם נגד כאב שיניים". הקרוקודיל יוצא מאושר מהמרפאה, ו"סביבו כל רחוב זמנהוף מצהיל".

פרשנות
------

### מרפאת זמנהוף

מרפאת זמנהוף, שבה מתרחש הסיפור, הייתה במשך שנים רבות אחת המרפאות החשובות והנודעות בתל אביב ובסביבתה, וניתנו בה שירותים שונים של רפואה מקצועית. המרפאה החלה לפעול בשנת 1936, ובמרץ 2012 נסגרה, לקראת החלפתה בבניין מגורים גדול.

### רופא השיניים היקה

רופא השיניים המטפל בקרוקודיל הוא דוקטור שפיץ, "היקה המלומד, המדויק והאמיץ". דיבורו המתואר בסיפור תואם את הסטראוטיפ של היקים - מבטא שבו יש חילופי אותיות דומות וכן בלבול בין זכר לנקבה, למשל: "איך, כלומר אני, את הדפר הסה זמים יושפת בכיזא", כלומר: "איך, כלומר אני, את הדבר הזה שׂמים יושבת בכיסא". העלייה מגרמניה, שבמסגרתה הגיעו לישראל מרבית היקים, התרחשה בשנים 1933–1939, אם כי היו מעטים שהגיעו גם לפני ואחרי תקופה זו. לפיכך, נוכחותם של רופאים בעלי מבטא יקי בלטה בשנות ה-40, ה-50 וה-60, אך הלכה והצטמצמה בעת שהספר יצא לאור, ונעלמה למעשה בשנים שלאחר מכן.

### רמזים הומוריסטיים להורים

"מה קרה לקרוקודיל" הוא ספר ילדים, אך משולבים בו הרמזים הומוריסטיים המיועדים להורים:

* "מרוב מאמץ עיניו זולגות דמעות של קרוקודיל" - רמז לביטוי "דמעות תנין".
* כאשר הקרוקודיל מצטרף לתור, אומר אחד החולים המבוהלים: "ואולי הוא בכלל לא חבר הסתדרות" - בתקופה שבה נכתב הסיפור, שירותיה של קופת חולים כללית ניתנו רק לחברי ההסתדרות. העובדה שמדובר במוסד הסתדרותי ניכרת גם בפנייה לקרוקודיל: "בבקשה, ייכנס חבר קרוקודיל!" - הפנייה "חבר" הייתה נהוגה במסגרות סוציאליסטיות בישראל, ובפרט בהסתדרות.
* "דממה גדולה יורדת / ולא נשמע עוד קול התור" - זוהי פרודיה על הפסוק "קוֹל הַתּוֹר נִשְׁמַע בְּאַרְצֵנוּ" (מגילת שיר השירים, פרק ב', פסוק י"ב) המקור מתייחס לעוף הקרוי תור, ובסיפורנו זהו תור של ממתינים לקבלת שירות.
* "מְשֹׁךְ בַּגֶּזֶר! מְשֹׁךְ בַּגֶּזֶר / סַבָּא אֱלִיעֶזֶר!" - זהו הרמז שגם ילדים יבינו, משום שהוא מפנה לשיר הילדים של לוין קיפניס, "אליעזר והגזר"

הערות שוליים
------------

1. ↑  מילות השיר "אליעזר והגזר" והאזנה לו, באתר זמרשת
מאנדזיו (ביפנית:饅頭, まんじゅう; בכתיב לטיני: Manjū) הוא ממתק יפני מסורתי. מבין הסוגים הרבים של המאנדזיו, לרובם יש ציפוי חיצוני העשוי מקמח, אבקת אורז, קודזו (קבוצה של גפנים רב-שנתיים נשירים מטפסים) וכוסמת, ומילוי של אנקו (משחת שעועית אדומה), עשויה בדרך כלל משעועית אזוקי מבושלת וסוכר. מאנדזיו עשוי לפעמים עם מילויים אחרים כגון ריבת ערמונים. בהוואי אפשר למצוא מאנדזיו אוקינאווי שעשויים במילוי של בטטה סגולה, חמאה, חלב, סוכר ומלח, אבל המילוי הנפוץ ביותר הוא משחת שעועית, שמספר הזנים שלה כוללים קושיאן, צובואן וצובושיאן.

היסטוריה
--------

מאנדזיו הוא מאפה יפני מסורתי על בסיס קמח (במקום על בסיס אורז כמו מוצ'י). מקורו בסין תחת השם מאנטואו בשפות סיניות, אך נודע בשם מאנדזיו כשהגיע ליפן. בשנת 1341, שליח יפני שחזר מסין החזיר איתו את מאנטואו והחל למכור אותו בשם נארה-מאנדזיו. וכך מסופר שזה מקורו של המאנדזיו היפני. מאז, הוא נאכל כבר כמעט 700 שנה על ידי היפנים. כעת ניתן למצוא אותו בחנויות ממתקים יפניות רבות. המחיר הנמוך שלו הוא הסיבה, בין היתר, שהוא פופולרי.

סוגים
-----

Mizu manjū 
Usukawa manjū 
מבין אינספור הזנים של המאנדזיו, חלקם נפוצים יותר מאחרים.

* מאצ'ה (תה ירוק) מאנדזיו הוא אחד הנפוצים ביותר. במקרה זה, לחלק החיצוני של המאנדזיו יש טעם של תה ירוק וצבעו ירוק.
* מיזו (מים) מאנדזיו נאכל באופן מסורתי בקיץ ומכיל מילוי שעועית בטעמים. החלק החיצוני של המיזו מאנדזיו עשוי עם עמילן קוזו, המעניק לבצק מראה שקוף, דמוי ג'לי.
* כמו כן, למאנדזיו יכולים להיות מילויים שונים בטעמים, כמו שמנת בטעם תפוז.
* כפי שקורה במאכלים יפניים רבים, בחלקים מסוימים של יפן, אפשר למצוא מאנדזיו ייחודי לאזור זה, כמו מאנדזיו בצורת עלה אדר בהירושימה ובמיאג'ימה.
* הסוג האזורי של מחוז סאיטאמה נקרא Jumangoku manjū .

ראו גם
------

* דייפוקו
* רשימת קינוחים ומתוקים יפניים
* מאמאדור (ממתק יפני דמוי עוגה מפוקושימה)
* מאנטואו (饅頭, לחמנייה מאודה סינית רגילה)
* מנטו (בטורקית) ומנדו (בקוריאנית), הן כופתאות מלאות כשהשמות קשורים למאנוטו ומנדזיו
* באוזי

הערות שוליים
------------



1. ↑  Schilling, Christine (2007). "Translator's Notes." in Kirishima, Takeru (2002). *Kanna Volume 2*. California: Go! Comi (Go! Media Entertainment, LLC). מסת"ב 978-1-933617-56-5
**יהודה עמר** (נולד ב-20 בנובמבר 1963) הוא כדורגלן עבר ישראלי, ששיחק בעמדת הבלם והמגן הימני, שידוע בעיקר על התקופה בה שיחק בהפועל תל אביב, שם זכה עם הקבוצה באליפויות המדינה.

קריירה
------

עמר נולד בקזבלנקה שבמרוקו, וכשהיה בן שנה וחצי עלתה משפחתו לישראל והתיישבה בבית שאן. עמר שיחק כדורגל מילדותו, והשתלב במחלקת הנוער של הפועל בית שאן. בגילאי הנוער שיחק בתור חלוץ, אולם בגיל 15 בלבד כבר הופיע בקבוצה הבוגרת של בית שאן, בה הוסב לעמדת הבלם, שם נותר בשארית הקריירה שלו. ב-1984 עבר עמר להפועל חיפה ששילמה תמורתו 10 אלף דולר. עמר לא הצליח להשתלב בקבוצה, וכבר בחלון העברות בדצמבר 1984 עבר עמר למכבי יפו אליה הושאל עד לסיום העונה. במקביל בשנים אלו שיחק עמר בנבחרת העתודה של ישראל (נבחרת הנוער). בקיץ 1985 הצטרף עמר להפועל תל אביב בחוזה לשנתיים בהשאלה מהפועל בית שאן, שם שיחק עמר בתחילה בתפקיד המגן, אך ב-1986 החל לתפקד כבלם כבר בעונתו הראשונה בקבוצה, זכתה הפועל תל אביב בתואר האליפות לעונת 1985/1986. לאחר שנתיים הקבוצה המשיכה את השאלתו לשנתיים נוספות. במקביל הוזמן לשחק עמר בנבחרת ישראל, שם החל להשתלב במשחקי ידידות בשנים אלו. בליגה הלאומית, זכתה הקבוצה פעם נוספת באליפות לעונת 1987/1988, ולאחר עונה זו עזב עמר את הקבוצה והושאל מהפועל בית שאן להפועל ירושלים. בהפועל ירושלים שיחק עמר כשחקן כל-בו במגוון תפקידים: המגן הימני, המגן השמאלי והקשר האחורי. בנבחרת ישראל שיחק עמר בשנים אלו במסגרת מוקדמות מונדיאל 1990, שם פספסה הנבחרת את העלייה לטורניר כשהפסידה לנבחרת קולומביה בפלייאוף. בקיץ 1989 עבר עמר להפועל רמת גן שהשאילה אותו מבית שאן תמורת 20 אלף דולר. בקיץ 1990 עבר עמר בהשאלה לבית"ר תל אביב.

בהמשך חזר עמר להפועל תל אביב ל-2 עונות נוספות. בסיום 1994 חזר עמר להפועל בית שאן שם שיחק עוד 4 עונות. בעונתו האחרונה שיחק עמר בהפועל ראשון לציון, ואחר כך פרש מכדורגל, בגיל 35.

חיים אישיים
-----------

לאחר הפרישה התחיל עמר בקורס מאמני פרו, אך לא השלים אותו. לאחר מכן התנסה בתחום המסעדנות, ולאחר מכן הגיע עמר לתחום המזון כשנהיה סגן מנהל סניף שופרסל, והעביר את מגוריו לחיפה. לעמר ארבעה בנים.

תארים כשחקן
-----------

הפועל תל אביב
* אליפויות (2): 1985/1986, 1987/1988

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל השחקן באתר ויקיפועל

הערות שוליים
------------

1. ↑  אשר גולדברג‏, "הפועל ת"א שלנו הייתה לוקחת גם היום בהליכה", באתר וואלה!‏, 25 ביוני 2022
2. ↑  סופית: יהודה עמר - להפועל חיפה, עיתון מעריב, 18 בספטמבר 1984
3. ↑  יהודה עמר להפועל תל אביב לשנתיים, מאת גדעון אברהם, עיתון מעריב, 6 באוגוסט 1986
4. ↑  עמר: עד עכשיו - טוב לו בת"א, מאת מאיר ריפמן, עיתון מעריב, 19 בינואר 1986
5. ↑  הפועל ירושלים שילמה 20 אלף דולר עבור שאילת יהודה עמר מבית שאן, עיתון מעריב, 11 בספטמבר 1988
6. ↑  יהודה עמר כבר בהפועל רמת גן, מאת אייל יצחקי, עיתון מעריב, 14 ביולי 1989
7. ↑  סדרת גיבוש, מאת אלכס פרלסמן, עיתון מעריב, 16 ביולי 1990
8. ↑  יהודה עמר: "אם הייתי משחק היום, הייתי מגיע לאירופה", מאת אביחי חיים, אתר ישראל ספורט, 24 ביוני 2017
**מהירות מסוכנת** (באנגלית: **10 LB. Penalty**) הוא ספר מתח מאת הסופר הבריטי דיק פרנסיס.

עלילת הספר
----------

בנדיקט בן ה-17 הוא בנו של איש העסקים המצליח ג'ורג' ג'וליארד. אמו נפטרה בלידתו. בנדיקט השתתף במרוצי סוסים וניצח בשלושה מהם. הוא מעוניין להפוך את התחביב לקריירה מקצועית לאחר לימודיו באוניברסיטה. לאחר סיום לימודיו התיכוניים - שלושה שבועות טרם היותו בן 18, אביו החזיר אותו לקרקע המציאות. תחילה, מאמנו של בנדיקט מאשים אותו בשימוש בסמים ועל כן מפטר אותו. ובהמשך אותו יום, מגיע לפגישה עם אביו בו הוא אומר לו: "אני רוצה שתבוא לעבוד עבורי". 

ג'ורג' ג'וליארד החליט להיכנס לפוליטיקה. חבר הפרלמנט דני נייגל נפטר, וועדת הבחירה של המפלגה לה השתייך בחרה בג'וליארד כמועמדה להחלפתו בפרלמנט. לשם כך ביקש ג'וליארד מבנו, שישמש לו כיד ימינו, שיהיה לצידו במהלך מערכת הבחירות. בנדיקט נחשף לעולם שלא הכיר: הוא מגלה את הצביעות והציניות, התככנות וכמו גם השקרים של הפוליטיקה. את ניסיונות השכנוע הרבים בזכות כנסים, חלוקת עלונים וביקור בבתים של אזרחים. באזור הבחירה חיים 70,000 איש ועל כן המאבק בין ג'וליארד ובין יריבו - פול בתיון, מועמד האופוזיציה, קשה וצמוד. 

במהלך מערכת הבחירות הזו מתרחשים מספר אירועים פליליים הפוגמים בביטחון העצמי הרב של ג'וליארד. הוא היה קורבן לשלושה ניסיונות לסיים את מועמדותו: חבלה במכוניתו, שריפת מטה הבחירות וניסיון התנקשות כושל בכיכר העיר. 

מסע ההתבגרות אשר עובר בנדיקט במהלך תקופה אינטנסיבית זו, משנה את חייו.
**ממלה**, הידועה גם בשם **ממליטה** (בספרדית: **Memela**) ברבים ממליטס הן עוגות מטוגנות או קלויות.

מאפיינים
--------

הממליטס עשויות ממאסה (בצק קמח תירס) בציפוי מרכיבים טריים שונים הנאכלים כאנטוחיטוס (אוכל רחוב) או כחטיפים במדינות גררו, ואחאקה ופואבלה, במקסיקו שמקורן באוכל פרה-היספני. הן דומות לטורטיות תירס טריות, אך מעט עבות יותר ובדרך כלל צורתן מלבנית/סגלגלה. ממלה הוא השם המקומי ל-sope וה-huarache הכמעט זהים והמוגשים בחלקים **אחרים** של מקסיקו, אך עם תוספות אחרות.

הכנה
----

את מאסה התירס משטחים במכבש טורטיה, צובטים כדי ליצור חריצים לאורך גבולותיו, ואז מניחים אותו מעל קומל חם או מחבת פסים. כאשר הבסיס דמוי הטורטיה מטוגן ונחרך במקום בו הבצק פוגע במתכת החמה של הגריל והופך לעיס כמו סטייק בינוני-עשוי היטב, הוא מכוסה בשעועית שחורה, רוטב סלסה, כרוב מגורר, מולה נגרו, גואקמולה, וגבינה.

על אף שהממלה המסורתית אמורה להיות ללא תוספת מרכיבים נוספים, התוספות הללו משתנות כעת ממתכון למתכון. גלגולים מודרניים כוללים ירקות אחרים ואפשרות לשכבת טינגה (עוף מגורר עם עגבניות, בצל וצ'ילי) או תפוחי אדמה ונקניק.

ממלות מוגשות במסעדות מקסיקניות בארצות הברית מאז שנות ה-90.

סוגים אחרים
-----------

באל סלוודור, ממלה היא טורטייה עבה וסגלגלה.

בהונדורס ובגואטמלה, ממלה היא עוגה קלויה עשויה מאסה מעורבבת עם קינמון וקרדל, מבושלת בעלי בננה.

קישורים חיצוניים
----------------

ויקישיתוף מדיה וקבצים בנושא **ממלה** בוויקישיתוף

הערות שוליים
------------

1. ↑
2. ↑  "Memelas with Queso Fresco and Charred Tomato Sauce". *Gourmet (magazine)*. Epicurious. במאי 2001. `{{cite news}}`:  (עזרה)
**תרימה - תוצרי רפואה ישראליים מעברות בע"מ** (באנגלית **TRIMA**) היא חברה ישראלית לפיתוח, ייצור ושיווק תרופות ומוצרי בריאות. מפעלי החברה ממוקמים בקיבוץ מעברות.

היסטוריה
--------

בשנת 1941, הקים ברמת גן ד"ר חיים ויצמן את חברת "תרופות פל-מד פלסטינה". בשנת 1962, נרכשה החברה בידי קיבוץ מעברות ושמה שונה ל"תרימה - תוצרי רפואה ישראליים מעברות בע"מ". המפעל נרכש במטרה לגוון את מקורות הפרנסה של הקיבוץ, ו-10 מחברי הקיבוץ המשיכו להפעיל אותו ברמת גן. שנה אחר כך הקים הקיבוץ גם מפעל לייצור תכשירים וטרינריים, תחליפי חלב לעגלים ולטלאים, על בסיס ידע שנרכש ממפעל "אסיא" (שלימים מוזג לתוך טבע תעשיות פרמצבטיות). פעילות זו המשיכה לעבוד כשותפות עם מפעל "אסיא" עד שנת 1988, והיא החלה אחר כך לפעול בשם "מוצרי מעברות".

בשנת 1968, הועבר מפעל החברה לאזור התעשייה בקיבוץ, ובשנת 1975 הועברו הנהלת החברה ומפעל האריזה לתוך הקיבוץ.

בשנת 1981 "תרימה" והחברה האחות "מוצרי מעברות" החלו לייצר את תרכובת מזון לתינוקות תחת שם המותג "מטרנה". מוצרי מטרנה זכו להצלחה רבה והפך למוצר העיקרי של חברת "מוצרי מעברות", וקו מוצרי מטרנה הורחב עם מוצרים נוספים. כולל מטרנה צמחית לתינוקות וילדים הרגישים לחלב שאותה פיתחה "תרימה". בסוף שנות ה-80 העסיקה החברה כ-70 עובדים.

בשנת 1990 החלה החברה לייצר תכשיר שטיפת פה תחת המותג "דנטי קייר".

בשנת 1991 החלה החברה לייצר ברישיון בישראל את המשקה הדיאטטי "סלים פאסט" (SlimFast).

בשנת 1998, רכשה משפחת תומר, בעלת חברת התרופות אוניפארם, את מחצית מניות החברה, לאחר שנים רבות בהן שימשה "תרימה" כחברת אם לפיתוח וייצור תרופות לאוניפארם. עד להעברת מפעל החברה לייצור עצמאי. 

בשנת 2001, הקימה החברה, חברת בת בשם "נותריויט" לשיווק תוספי מזון ומוצרי טבע.

בשנת 2018, רכש הקיבוץ בחזרה את מלוא האחזקה במניות החברה..

קישורים חיצוניים
----------------

* 

* אתר האינטרנט הרשמי של תרימה
* אורה קורן וצבי לביא, ‏מנכ"ל תרימה: "חוק הפטנטים מותאם לטבע ואגיס, ופוגע בכל היצרנים האחרים בישראל", באתר גלובס, 19 בפברואר 1998

הערות שוליים
------------

1. ↑  קבוץ מעברות יעסוק בייצור תרופות, הארץ, 21 באוגוסט 1963
2. ↑  אורי גינוסר, במקום אמא, מעריב, 26 באפריל 1988
3. ↑  קיבוץ מעברות מקים מפעל לתכשירים ווטריגריים, על המשמר, 3 ביולי 1963  
תכשירים וטרינריים המיוצרים בהקפדה, למרחב, 29 ביולי 1964  
איחוד אסיא מעברות, דבר, 2 ביולי 1963
4. ↑  פורקה אסיא־מעברות, מעריב, 26 באפריל 1988
5. ↑  "חנוכה משולשת" בקיבוץ מעברות, מעריב, 4 באפריל 1968
6. ↑  כל תינוק והמטרנה שלו, חדשות, 19 באוגוסט 1992
7. ↑  אורי גינוסר, במקום אמא, מעריב, 26 באפריל 1988
8. ↑  גד בירון, מטרנה נוזלית מוכנה לאכילה, חדשות, 21 ביוני 1993
9. ↑  גילה מצא, אמא בישלה דייסה. אינסטנט, מעריב, 28 במרץ 1988
10. ↑  אילנה ברש, תרימה פיתחה מטרנה צמחית לרגישים לחלב, חדשות, 7 ביוני 1990
11. ↑  מעברות במספרים:, מעריב, 26 באפריל 1988
12. ↑  תכשיר יחיד מסוגו לשטיפת פה, חדשות, 27 באוגוסט 1990
13. ↑  נווית זומר, תרימה תייצר את משקה סלים־פסט, חדשות, 4 באפריל 1991
14. ↑  יורם גביזון, מעברות ואוניפארם מתקרבות לסיום השותפות בחברת התרופות תרימה, באתר TheMarker‏, 24 באוקטובר 2017
15. ↑  מאת אורה קורן, תרימה תייבא בעצמה תוספי מזון בעקבות הפסקת המו"מ עם סנו, באתר הארץ, 11 ביוני 2001
16. ↑  יורם גביזון, קיבוץ מעברות רכש 50% מחברת התרופות תרימה ב–31 מיליון שקל, באתר TheMarker‏, 26 במרץ 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007400797605171

 |
**וסלי ליבלר** (באנגלית: **Wesley J. Liebeler**;‏ 9 במאי 1931 - 29 בספטמבר 2002) היה פרופסור אמריקאי למשפטים, מחוקרי רצח קנדי. 

וסלי ליבלר נולד בארצות הברית ולמד לתואר ראשון במכללת מקאלסטר ב[[שיקגו]. לאחר מכן סייים תואר במשפטים באוניברסיטת שיקגו (UCLA). ליבלר פעל כעורך דין בניו יורק ובשנת 1965 הצטרף לסגל ההוראה של הפקולטה למשפטים [אוניברסיטת קליפורניה בלוס אנג'לס]] (UCLA) ובמשך שלושים שנה היה מרצה בנושא החוק נגד ההגבלים העסקיים (Antitrust Law).

בשנת 1964 צורף לצוות החוקרים שמונו על ידי ועדת וורן לחקירת רצח קנדי, שתפקידם היה לסייע לחברי הוועדה בריכוז חומר החקירה ובתשאול העדים. ליבלר חקר מספר עדי מפתח, ובהם אם סילביה אודיו, אמריקנית ממוצא היספני שהעידה כי חודשים אחדים לפני הרצח הופיעו בביתה מספר גולים קובנים ובתוכם אדם שלאחר הרצח זוהה על ידה כלי הארווי אוסוואלד, שלדבריה הציג עצמו כ"לאון אוסוואלד". בתוקף התפקיד שמילא ליבלר בוועדה הוא נחשב כמומחה לעניין חקירת רצח קנדי.

חוקר רצח קנדי דייוויד ליפטון העלה בספרו משנת 1980 "הראיה הטובה ביותר" (Best evidence), תאוריית קונספירציה יוצאת דופן לפיה נחטפה גופתו של קנדי בדרכה מהמטוס הנשיאותי, שהוביל אותה מדאלאס לבית החולים של הצי האמריקאי בית חסדא, שבו עמדה לעבור נתיחה, ועברה בחשאי, במקום סתר, טיפול ניתוחי, שקדם לניתוח הרשמי שלאחר המוות, שבוצע לאחר מכן בבית החולים בית חסדא, וזאת במטרה להעלים את הראיות כי הנשיא נורה מלפנים ולא מגבו. 

כאשר תאוריה זו החלה להתגבש אצל ליפטון, והוא החל את מחקרו לביסוס תאוריה זו, כארבע עשרה שנים לפני פרסום מסקנותיו בספרו, הוא יצר קשרים עם וסלי ליבלר, כפרופסור למשפטים וכמי שנודע כאחד החוקרים עליהם הוטלו תפקידי חקירה מטעם ועדת וורן. שניהם הקדישו שעות רבות לניתוח הסתירות שנתגלו בממצאים הרפואיים, ובעיקר בדו"ח על נתיחת הגופה שבוצעה במוצאי ליל הרצח בבית החולים בית חסדא, בה לא נמצאו סימני כניסה של קליעים בחזית הגופה, בעוד שרופאי בית החולים פארקלנד ממוריאל בדאלאס, אליו הוחש הנשיא לאחר שנפגע ובו הוכרז כמת, סבורים היו כי הנשיא נורה מלפנים. ליפטון העלה את הסברה שרופאי בית חסדא שיקרו, בעוד שליבלר הגן על עמדתם ומסקנותיהם ואמר לליפטון (שליפטון עצמו מצטט בספרו): "אינני חושב שמישהו לעולם יאמין במה שאתה אומר". 

בין כה וכה והנה נגלתה לליפטון תגלית שהוא ראה אותה כמדהימה, הוא מצא דו"ח שנכתב על ידי שני אנשי האף בי אי סיברט (Sibert) ואו'ניל (O`Neill), שנוכחו בנתיחה שנערכה בבית החולים בית חסדא, בו כתבו כי נראה היה בעליל כי בגופתו של הנשיא נעשה ניתוח של אזור הראש קודם שהגופה הובאה לנתיחה בבית חסדא. ליפטון העלה את התגלית בפני ליבלר, שנדהם ומיהר לכתוב עליה ב-23 באוקטובר 1966 מזכר לשופט ארל וורן, ליתר חברי ועדת וורן, לתובע הכללי ואחיו של הנשיא רוברט קנדי ולנשיא לינדון ג'ונסון ובו קרא לפתוח מחדש בחקירה בעניין זה, אך קריאתו לא נענתה.

לימים יאמר ליפטון על ליבלר כי ליבלר "הגן בפומבי בעוז על ועדת וורן, אך באורח פרטי היה פתוח לביקורת. הוא לא היה מן המגינים שנהגו כעבדים".

פרופסור ליבלר שהיה בעל רישיון טיס, התאמן בטיסה במטוס דו כנפי, ב-29 בספטמבר 2002, כשהמטוס התרסק לתוך אגם במדינת ניו המפשייר וליבלר נהרג. גם מדריך הטיסה שהיה לצידו נהרג. בן 71 שנים היה ליבלר במותו.

קישורים חיצוניים
----------------

* הספד לוסלי ליבלר באתר האוניברסיטה של קליפורניה
**הווארד דויטש** (באנגלית: **Howard Deutch**; נולד ב-14 בספטמבר 1950) הוא במאי קולנוע וטלוויזיה יהודי-אמריקאי.

ביוגרפיה
--------

דויטש נולד בניו יורק להורים יהודיים. דודו הוא השחקן רוברט ולדן. אחרי סיום לימודי התיכון, הוא למד באוניברסיטת המדינה של אוהיו, ומאז הוא החל לעבוד במחלקת הפרסום של חברת התקליטים "United Artists Records" שם שימש אביו כמנהל. 

הוא ביים קליפים לשירים של אמנים כמו בילי איידול ובילי ג'ואל.

הסרט הראשון באורך מלא שביים הוא "יפה בוורוד" משנת 1986 שזכה להצלחה, אחרי כן ביים שני סרטים נוספים שנעשו על פי תסריטו של ג'ון יוז: "משהו נפלא" ו-"The Great Outdoors".

בשנות התשעים הוא ביים את הסרטים "משתגעים על אהבה" (1995) ו"הזוג המוזר 2" (1998) שהיוו סרטי המשך לסרטים אחרים. הוא ביים פרקים של מספר סדרות טלוויזיה וביניהן "אגדות מעולם המסתורין" ואת פרק הבכורה של "מלרוז פלייס".

בשנת 2023 ביים שלושה פרקים של סדרת הדרמה המשטרתית "*Will Trent*" של רשת ABC. 

הוא מלמד משחק ובימוי ב-"Beverly Hills Playhouse", בית ספר למשחק בבוורלי הילס.

חיים אישיים
-----------

ב-1989 התחתן עם השחקנית ליאה תומפסון ולהם שתי בנות, השחקניות זואי דויטש ומדלין דויטש.

קישורים חיצוניים
----------------

ויקישיתוף מדיה וקבצים בנושא **הווארד דויטש** בוויקישיתוף

* הווארד דויטש, במסד הנתונים הקולנועיים IMDb (באנגלית)
* הווארד דויטש, באתר AllMovie (באנגלית)
* הווארד דויטש, באתר Rotten Tomatoes (באנגלית)
* הווארד דויטש, במסד הנתונים הקולנועיים KinoPoisk (ברוסית)
* הווארד דויטש, באתר MusicBrainz (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452146005171
* BNE: XX1166743
* BnF: cb140930516 (data)
* GND: 123884659
* ISNI: 0000 0000 6302 5003
* LCCN: n93101106
* MusicBrainz: b7c2bc37-c381-4d04-945c-87a7c4ff45fb
* NLA: 42012283
* NLK: KAC201201576
* NTA: 073600849
* SNAC: w6p69n3q
* VIAF: 59290591
* WorldCat: lccn-n93101106

 |
**מוריד הגשם** (במקור: **The Rainmaker**) הוא רומן משפטי מאת סופר רבי-המכר ג'ון גרישם. ראה אור בשנת 1995.

"מוריד הגשם" היה לרב-מכר ובעקבותיו יצא סרט קולנוע בעל שם זהה.

הספר בתרגומו לעברית של עמנואל לוטם, נדפס בשלוש מהדורות בשנים 1995, 2002 ו-2008.

מבוא עלילה
----------

רודי ביילור (בסרט- משוחק על ידי מאט דיימון) הוא סטודנט למשפטים שבסמוך לסיום לימודיו באוניברסיטה מוצא את עצמו מתמודד מול חברת ביטוח עשירה ומושחתת, המיוצגת על ידי עורכי דין מהשורה הראשונה. 

בסמסטר האחרון שלו כסטודנט, מתנדב רודי לתת ייעוץ משפטי ללא תשלום, לחבורת קשישים וכך פוגש את לקוחותיו הראשונים; דוני-ריי בלק בנם בן ה-19 של זוג פנסיונרים מהמעמד הנמוך חולה בלוקמיה וזקוק להשתלת מח עצם בעלות כספית גבוהה. חברת הביטוח שלהם מסרבת לשלם בעד הטיפולים הרפואיים ומשאירה את דוני-ריי לגסוס למוות. רודי מבין כי חברת הביטוח עשתה עוול גדול למשפחת בלק ויוצא למאבק נגדה. וכך, רודי, צעיר תפרן שבקושי סיים את לימודיו יוצא למערכה נגד עורכי הדין הטובים ביותר בעיר, כשלעזרתו עורך דין שלא עבר את מבחני הלשכה בשם דק שיפלט (דני דה ויטו) ושופט יחסית אוהד (דני גלובר).

שם הספר
-------

על פי הספר, "מוריד גשם" הוא עורך דין שמעלה בחכתו לקוחות עשירים ותיקים רווחיים.

ב-1997 הופק הסרט מוריד הגשם בכיכובו של מט דיימון.


|  |
| --- |
| * מהדורת 2002מהדורת 2002
* מהדורת 2008מהדורת 2008
ישנן 2 תמונות בגלריה. ניתן להקיש על תמונה להגדלתה |

קישורים חיצוניים
----------------

* מוריד הגשם, באתר OCLC (באנגלית)
במיקרו-כלכלה וניהול אסטרטגי, המונח **אינטגרציה אנכית** או **אינטגרציה מאונכת** מתארת סוג של בעלות ושליטה בחברות, שבמסגרתה יש היררכיה של חברות ופעילויות הנמצאות בשליטה משותפת, כל חבר בהיררכיה מייצר מוצר שונה, ובהמשך התהליך המוצרים מאוחדים על מנת לספק מוצר סופי או צורך משותף. לרוב מדובר ביצרנים המייצרים את רוב או את כל החלקים וחלקי-משנה אשר מרכיבים את המוצר הסופי. המונח מושווה לאינטגרציה אופקית. אינטגרציה אנכית היא שיטה למניעת בעיית הסחטן.

אחת הדוגמאות הראשונות, הגדולות והמפורסמות היא של חברת קרנגי סטיל. החברה שלטה לא רק בבתי חרושת שבהם ייצרו פלדה, אלא גם במכרות שבהם ניתן היה לחצוב ברזל, במכרות פחם, באניות אשר הובילו את הברזל ובמסילות ברזל אשר הובילו את הפחם למפעל, בכבשנים שבהם הפחם מעובד, ועוד.

מונופול הצומח דרך אינטגרציה אנכית נקראת מונופול אנכי.

הסוגים השונים
-------------

ישנם שלושה סוגים של אינטגרציה אנכית: אינטגרציה אנכית אחורית, אינטגרציה אנכית קדמית, אינטגרציה אנכית מאוזנת.

* באינטגרציה אנכית אחורית, החברה מייסדת חברות בנות המייצרות חלק מהתשומות המשמשות לייצור המוצר הסופי. דוגמה לארגון מסוג זה כוללת חברה לייצור צמיגים, חברה לייצור זכוכית וחברה לייצור מתכת אשר תהיינה בבעלותה של חברה לייצור מכוניות. השליטה בחברות בנות אלו נועדה לספק הספקה יציבה של תשומות ולהבטיח איכות עקבית במוצר הסופי. סוג זה היה הגישה העסקית העיקרית של פורד ויצרני מכוניות אחרים בשנות ה-20 של המאה ה-20, אשר ביקשו להקטין עלויות באמצעות ריכוז הייצור של המכוניות וחלקי המכוניות.
* באינטגרציה אנכית קדמית, החברה מייסדת חברות בנות המפיצות או משווקות מוצרים ללקוחות או משתמשות במוצרים בעצמם. דוגמה לארגון מסוג זה היא רשת בתי קולנוע שבבעלותו של אולפן קולנוע.
* באינטגרציה אנכית מאוזנת, החברה מייסדת חברות בנות אשר גם מספקות להן תשומות וגם מפיצות את התוצרת.

דוגמאות נוספות
--------------

אחדים בתעשיית המוזיקה מאמינים כי אינטגרציה אנכית היא הדרך הטובה ביותר לשרוד בסביבה מודרנית, אחר-נאפסטרית. הרעיון הוא ליישם אינטגרציה מאונכת של חברת התקליטים עם תחנת רדיו המשדרת את אותו הז'אנר בשווקים מקומיים. פעולה זו תאפשר לחברה להפיק מוזיקה זולה יותר (זאת מפני שרבים מהגורמים המייקרים את מוצר הסופי דורשים תקנים לא הכרחיים הנדרשים על ידי תחנות הרדיו, וכן גם מערכת השידור הציבורי). כמו כן, אינטגרציה זו תבטיח כי חברת התקליטים תבין טוב יותר את צורכי המאזינים. התקווה היא שכל מה שחברת התקליטים תשדר ברדיו שלה, בהנחה שהרגלי ההאזנה והפצה של המוזיקה לא השתנה, תהיה להיט.

הבעיות והתועלת
--------------

ישנם הטוענים כי אינטגרציה אנכית תפגע בסופו של דבר בחברה מפני שכאשר יצוצו טכנולוגיות חדשות בשוק, החברה תאלץ להשקיע מחדש בתשתיות שלה על מנת לשמור על המעמד שלה, יחסית למתחריה. עוד טוענים כי בימינו, כאשר הטכנולוגיות מתפתחות במהירות גבוהה, החברה תאלץ להשקיע בטכנולוגיות חדשות ולאחר מכן להשקיע מחדש בטכנולוגיות חדשות אף יותר, פעולות אשר אינן כדאיות לחברה מבחינה כלכלית. אולם, יתרונה של אינטגרציה אנכית היא האיכות והתיאום בין החלקים והמוצרים המיוצרים באותה החברה, דבר אשר מנמיך זמני דממה (פרקי הזמן בהן מכונה או מחשב אינם פועלים) ומוזיל עלויות תיקונים.

ראו גם
------

* זאיבצו (הגישה היפנית לאינטגרציה אנכית)
* ייצור המוני

קישורים חיצוניים
----------------

* אינטגרציה אנכית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4215421-2

 |
הסמל הרשמי של ארגון הטרור
**הצבא הארמני הסודי לשחרור ארמניה** (בראשי תיבות נפוצים **ASALA** באנגלית: Armenian Secret Army for the Liberation of Armenia, בארמנית: **Հայաստանի Ազատագրութեան Հայ Գաղտնի Բանակ**) הוא הזרוע הצבאית של ארגון המחתרת הארמני (ה-PKK הארמני), שפעל משנת 1975 עד שלהי שנות ה-90.

אידאולוגיה
----------

המחתרת הארמנית הייתה בעלת אידאולוגיה לאומנית ארמנית ומטרותיה היו לחייב את ממשלת טורקיה להכיר בפומבי ברצח העם הארמני, לשלם פיצויים ולוותר על שטח המולדת הארמנית. כאשר בפועל, המטרה העיקרית של הזרוע הייתה להקים מחדש את ארמניה ההיסטורית בשטחי מזרח טורקיה וארמניה הסובייטית. אותם שטחים שהובטחו לארמנים בהסכם סוור אך לא אושררו על ידי הממשל האמריקאי ובוטלו בהסכם לוזאן.

פעולותיו של הארגון
------------------

הארגון הוכר במדינות רבות כארגון טרור, לדוגמה, ארצות הברית הכירה בASALA כארגון טרור בשנת 1980.

46 אנשים נהרגו ו-299 נפצעו כתוצאה מהפיגועים וההתנקשויות של ה-ASALA, אשר תקף בעיקר דיפלומטים טורקיים ובני משפחותיהם. הארגון קיבל תמיכה חשאית מהפזורות הארמניות בארצות הברית ואירופה. הארגון סבל משסעים פנימיים רבים, במיוחד לאחר ניסיון החיסול הכושל של השגריר הטורקי בהונגריה ב-1991. מאז ועד היום הארגון חדל מפעולותיו המיליטנטיות.

ראו גם
------

* רפובליקת ארמניה

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הצבא הארמני הסודי לשחרור ארמניה** |
| ויקישיתוף תמונות ומדיה בוויקישיתוף: **הצבא הארמני הסודי לשחרור ארמניה** |

הערות שוליים
------------

1. ↑  U.S. Department of State. "Appendix B". Patterns of Global Terrorism Report - 1996
2. ↑  John E. Jessup. An encyclopedic dictionary of conflict and conflict resolution, 1945—1996. Greenwood Publishing Group, 1998. ISBN 0-313-28112-2, ISBN 978-0-313-28112-9, p. 39
3. ↑  United States Department of State. Patterns of Global Terrorism Report: 1989, p 57

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007456890405171
* BnF: cb11974476m (data)
* GND: 5562717-1
* LCCN: n84072883
* SUDOC: 027774260
* VIAF: 127649562
* WorldCat: lccn-n84072883

 |
**מסדר פרחי הפאולוניה** (ביפנית: 桐花章, תעתיק: טוֹקָה-שוֹ) הוא מסדר יפני. המסדר נוסד ב-1888 כעיטור הגבוה ביותר במסדר השמש העולה, אך בשנת ב-2003 הפך למסדר בפני עצמו. הדרגה היחידה במסדר זה היא "הסרט הגדול של מסדר פרחי הפאולוניה" (旭日桐花大綬章), הגבוהה יותר בחשיבותה ממסדר השמש העולה, אך נמוכה ממסדר החרצית.

עיצוב המדליה מכיל צלב מוזהב עם קרניים לבנות מצופות אמייל, שבמרכזו דיסקה אדומה - המייצגת את השמש העולה - מוקפת בקרניים אדומות ובשלושה פרחי פאולוניה בין כל זרוע של הצלב. המדליה תלויה משלושה עלי פאולוניה מצופי אמייל על סרט אדום עם שוליים לבנים. את העיטור עונדים על כתף ימין.

כוכב המסדר זהה למדליה, אך ללא עלי הפאולוניה וללא הסרט, ויש לענוד אותו בצד שמאל של החזה.

מקבלי העיטור
------------

להלן רשימה חלקית של חברי המסדר:

* דניאל אינווי
* יוזף פילסודסקי
* וולטר מונדייל
* טושיקי קאיפו

ראו גם
------

* מסדר השמש העולה

קישורים חיצוניים
----------------

ויקישיתוף מדיה וקבצים בנושא **מסדר פרחי הפאולוניה** בוויקישיתוף
* אתר לשכת העיטורים במשרד ראש הממשלה
* מסדר פרחי הפאולוניה, באתר אנציקלופדיה בריטניקה (באנגלית)

| מסדרי כבוד ועיטורים ביפן |
| --- |
| מסדרים פעילים | מסדר החרצית • מסדר פרחי הפאולוניה • מסדר השמש העולה • מסדר הכתר היקר • מסדר האוצר הקדוש • מסדר התרבות • מדליית הכבוד |
| מסדרים לא פעילים | מסדר דיית הזהב • מדליית הכבוד הצבאית |
**מארק פבאי** (באנגלית: **Mark Pabai**; נולד ב-30 בספטמבר 2002 במונרוביה שבליבריה) הוא כדורגלן ליברי המשחק בעמדת המגן הימני בנבחרת ליבריה.

קריירת מועדונים
---------------

פבאי גדל במחלקת הנוער של אוטרכט. בשנת 2019 החל לשחק בקבוצת המילואים של המועדון.

ב-3 באוגוסט 2021 חתם פבאי על חוזה לשתי עונות בזוולה מליגת העל ההולנדית. ב-22 בספטמבר ערך את הופעת הבכורה שלו במועדון, בתיקו 1-1 נגד ספרטה רוטרדם במסגרת המחזור השישי בליגה לעונת 2021/2022. בסך הכל ערך תשע הופעות ליגה במדי המועדון.

ב-20 בינואר 2022 חתם פבאי על חוזה לשתי עונות וחצי בספאל מהסרייה ב'. ב-9 באפריל ערך את הופעתו היחידה במדי המועדון, בהפסד 1-0 ללצ'ה במסגרת המחזור ה-34 בליגה לעונת 2021/2022. ב-1 בספטמבר שוחרר מהמועדון.

קריירה בינלאומית
----------------

ב-13 בנובמבר 2021 ערך פבאי את הופעת הבכורה שלו בנבחרת ליבריה, בהפסד 2-0 לנבחרת ניגריה במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Mark Pabai naar PEC Zwolle באתר הרשמי של זוולה, 3 באוגוסט 2021 (בהולנדית)
2. ↑  IL DIFENSORE MARK PABAI É UN NUOVO CALCIATORE BIANCAZZURRO באתר הרשמי של ספאל, 20 בינואר 2022 (באיטלקית)
3. ↑  RISOLTO CONSENSUALMENTE IL RAPPORTO SPORTIVO COL DIFENSORE MARK PABAI באתר הרשמי של ספאל, 1 בספטמבר 2022 (באיטלקית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מארק פבאי"**.